Diari Oficial de la Generalitat Valenciana


Sumari del DOGV 9537, del 20-02-2023 (2023/1433)

RESOLUCIÓ de 7 de febrer de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es designa amb caràcter permanent la composició dels membres de la mesa de contractació per als contractes de l'àmbit d'aquesta Conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9537

Data del DOGV
:   20-02-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/1433


Data del document
:   07-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 7 de febrer de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es designa amb caràcter permanent la composició dels membres de la mesa de contractació per als contractes de l'àmbit d'aquesta Conselleria. [2023/1433]  
L'article 326 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (d'ara endavant, LCSP), estableix que els òrgans de contractació de les administracions públiques, excepte en el cas en què la competència per a contractar corresponga a una junta de contractació, estaran assistits en els procediments d'adjudicació que enumera per una mesa de contractació, òrgan d'assistència tècnica especialitzada. Així mateix, els articles 21 i 22 del Reial decret 817/2009, de 8 de maig, pel qual es desplega parcialment la Llei 30/2007, de 30 d'octubre, de contractes del sector públic, regulen la composició i les funcions de les meses de contractació i faculten l'òrgan de contractació perquè designe els seus membres, bé amb caràcter permanent o per a una pluralitat de contractes, bé de manera específica per a l'adjudicació de cada contracte.  
Fent ús de les atribucions que em confereix l'article 28-l de la Llei 5/1983, de 30 de desembre, del Consell, resolc:  
  
Primer  
En aplicació del que es preveu en l'article 21.4 del Reial decret 817/2009, de 8 de maig, la constitució, amb caràcter permanent, de la mesa de contractació de la Conselleria d'Agricultura, Desenvolupament Rural, Emergència Climàtica i Transició Ecològica, com a òrgan d'assistència tècnica especialitzada de l'òrgan de contractació, amb les funcions que li assignen els articles 326.2 de l'LCSP i 22 del Reial decret 817/2009, de 8 de maig, per als contractes de l'àmbit d'aquesta conselleria, excepte el nomenament de meses de contractació específiques per a determinats expedients.  
La composició d'aquesta mesa s'adequarà a la designació de membres que es recull en l'apartat següent i serà publicada en el DOGV i en el perfil del contractant.  
  
Segon  
La mesa de contractació de la Conselleria d'Agricultura, Desenvolupament Rural, Emergència Climàtica i Transició Ecològica estarà integrada amb caràcter permanent pels membres següents:  
Presidència: la persona titular de la subdirecció general proponent del contracte; en l'àmbit de la Sotssecretaria, la persona titular de la Secretaria General Administrativa; en l'àmbit de les direccions territorials, el secretari o secretària territorial de la direcció territorial proponent del contracte. En cas d'absència, serà substituïda per la persona titular de la direcció del servei proponent del contracte.  
Vocalies:  
Vocal titular 1: la persona titular de la direcció de la secció proponent del contracte. En cas d'absència, serà substituïda per un tècnic o tècnica del servei proponent del contracte.  
Vocal titular 2: un tècnic o tècnica del servei proponent del contracte. En cas d'absència, serà substituït per un tècnic o tècnica del servei proponent del contracte.  
- Un o una representant de l'Advocacia de la Generalitat.  
- Un o una representant de la Intervenció Delegada.  
Secretaria, amb veu, però sense vot: la persona titular de la direcció del Servei de Contractació de la Conselleria. En cas d'absència, serà substituït per un funcionari/ària del Servei de Contractació.  
  
València, 7 de febrer de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.